**Pozdravljeni sedmički!**

Danes sem za vas pripravila sladko nalogo, pri kateri sem prepričana, boste spoznali kaj je **ODLITEK** in kaj sta njegova **POZITIV** in **NEGATIV**.

Najprej malce ponovimo. Likovne izdelke lahko ustvarjamo na ploskvi ali v prostoru. Na ploskvi ustvarjamo predvsem risbe, slike in grafike, v prostoru pa ustvarjamo kipe, makete, reliefe in tudi **ODLITKE**.

Sedaj se bomo spustili na področje kiparstva, področje, kjer nastajajo **OBHODNI KIPI, RELIEFI** in tudi **ODLITKI**.

Kaj bi lahko bil odlitek? Mi upate našteti nekaj primerov? No, vam jih kar zapišem. Upam, da ste imeli kaj podobnega v mislih. To so lahko bronasti izdelki, recimo **zvonovi, pa kipi,** pa tudi **milo** in še bi se kaj našlo …

**Torej, odlitki so izdelki, ki nastanejo v prostoru in so otipljivi.**

Sedaj pa podrobneje poglejmo kaj je **ODLITEK.**



Bojan Sobočan, odlitek rok

Že sama beseda pove, da izdelek nastane, **ko nekaj odlijemo**, zato za izdelavo odlitka najprej potrebujemo **KALUP.**



**KALUP** je predmet, ki ima oblikovano votlino, v katero vlijemo tekoč material, ki ga kasneje, ko se ta strdi, vzamemo ven. Izdelek, ki nastane je **ODLITEK**. Odlitkov lahko s pomočjo kalupa nastane več enakih.

**Kalup lahko izdelamo iz več materialov.**

Na prejšnji sliki je kalup izdelan iz silikona.

Lahko je lesen, take so včasih in ponekod še danes, uporabljali za maslo.



Lahko je iz gline.



Kalup je **NEGATIV** izdelka, odlitek pa je **POZITIV izdelka,** torej pravi izdelek.

**VAŠA NALOGA**

Likovni problem: **ODLITEK – POZITIV in NEGATIV; naloga za 2 šolski uri**

*7b dekleta, ponedeljek četrta ura na urniku*

*7ab fantje, ponedeljek šesta ura na urniku*

*7a dekleta, petek četrta ura na urniku*

Kot sem prej omenila, bo vaša naloga sladka. Spekli boste namreč muffine po lastni želji.

Zakaj muffine?

**Ti kolački so pravzaprav odlitki, ki nastanejo s pomočjo kalupa, ki je pekač.**

**Kolački so POZITIV, torej pravi izdelek, pekač pa je NEGATIV.**

**Brez kalupa ni odlitka.**

Kolačke lahko po želji tudi okrasite in jim tako izdelate reliefni zaključek=).

Tako si boste prav gotovo zapomnili, kaj je KALUP, ODLITEK, POZITIV in NEGATIV.

Posladkajte se ob nalogi, kakšno slikico mi pa le pošljite na e-naslov:

ustvarjam.vsepovrsti@gmail.com.

Ostanite zdravi!

Ana Koren